( 245) 
grand los bruit et gloire que par ce acquistes par tout le 
monde, a esté et est de jour en jour plus abaissé, des- 
creu et diminué, et encore se fera de plus en plus si 
longuement vous contynuez le gouvernement que vous 
avez tenu et tenez présentement à la très grande charge 
et finale desolation, ruynes et perdition de vostre maison, 
de vous, et de vos pays, terres, Seigneuries, et subiects, 
ce. que lesdites remonstrances référent dolentement ; 
non pas pour vous le reprocher, mais pour vous aduiser, 
ainsy que leur loyaulté les y contrainct, afin que le tout 
bien pesé et congnu vous prouoiez et obuiez, à ce qu'in- 
falliblement aduiendra si bon et prompt remède n'y est 
par vous mis et donné. 
Et pour scavoir et entendre l’occasion, pour laquelle 
estes cheu en ce grand inconvénient , c'est de nécessité. 
(soubs vostre bénigne supportation) un petit ramener 
et réduire en mémoire le passé, vous debuez estre 
recors que après ladicte journée, au lieu d'Espinal où 
vous meistes en délibération de vostre Conseil si vous 
debuiez contynuer la guerre, il vous fut dit etremonstré 
par l’advis de vostre Conseil que vous debuiez cesser, pour 
deux raisons, l’une, par ce que Dieu vous avoit fait l’hon- 
neur d'avoir vaincu vostre ennemy en bataille, parquoy 
le chefmort la guerre debuoit cesser, l’autre par ce que 
a l'occasion des guerres passées , vos pays étoient tous 
destruits, vos bonnes villes la plus part arasées et bru- 
lées, vous n’auiez plus nuls vivres, argent ny autre chose 
qu'il failoit à l'exécution de la guerre, et que le mieulx 
